Ma gevonnis na seuntjie met pistool rondloopArgieffoto ŉ Veiligheidsbeampte van Mpumalanga is Dinsdag gevonnis nadat haar eenjarige seun met haar pistool rondgeloop het. Nelisiwe Sindisiwe Nkosi (34) van Malalane, het in die Tonga-landdroshof skuldig gepleit op ŉ aanklag van die nalatige hantering van ŉ vuurwapen, het ŉ Sapa-korrespondent berig. Sy is twee maande tronkstraf of ŉ boete van R800 opgelê. Nkosi, wat R2 500 per maand verdien, is op 1 Maart in hegtenis geneem nadat haar seun met ŉ gelaaide vuurwapen in die straat geloop het. Die hof het gehoor dat sy haar Norinco-pistool in ŉ laai in haar slaapkamer hou, maar het nie die sleutels buite haar seun se bereik gehou nie. Sy het in ŉ verklaring erken dat dit nalatig en gevaarlik was om die sleutel onder haar kussing te bêre. Landdros Sibonisiwe Sibuyi het beslis dat Nkosi haar pistool kan hou, maar dit in ŉ veilige plek moet hou, anders sal dit van haar weggeneem word. “Ek wil hê jy moet dit veilig bêre, aangesien jou seun dit dalk mag vat en aan misdadigers kan gee om misdade te pleeg. Ek vonnis jou tot twee maande tronkstraf of ŉ boete van R800,” het Sibuyi gesê. -SAPA